মীরা জেসমিন
জেসমিন মেরি জোসেফ (মালয়ালম: മീര ജാസ്മി൯;জন্ম: ১৫ ফেব্রুয়ারি ১৯৮২) যিনি পেশাগতভাবে মীরা জেসমিন নামে অধিক পরিচিত, তিনি হলেন দক্ষিণ ভারতীয় সিনেমার একজন অভিনেত্রী; যিনি মূলত মালয়ালম, তামিল, তেলেগু এবং কন্নড় ভাষার চলচ্চিত্রে অভিনয় করে থাকেন। মীরা ২০০১ সালে লোহিতদাসের চলচ্চিত্র সূত্রধরন এ অভিনয়ের মধ্য দিয়ে সিনেমা জগতে আত্মপ্রকাশ করেন। তিনি দক্ষিণ ভারতীয় ভাষায় বিভিন্ন বাণিজ্যিক এবং সমালোচনামূলকভাবে সফল চলচ্চিত্রে অভিনয় করেছেন যা তাকে দর্শকদের কাছে বিংশ শতাব্দীর অন্যতম জনপ্রিয় এবং উল্লেখযোগ্য অভিনেত্রী হিসেবে পরিচয় করিয়ে দেয়। তিনি ২০০৪ সালে পদম ওন্নু: ওরু ভিলাপাম চরিত্রে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার জিতেছিলেন এবং শ্রেষ্ঠ অভিনেত্রীর জন্য কেরল রাজ্যে চলচ্চিত্র পুরস্কার দুইবার বিজয়ী হন এবং একটি তামিলনাড়ু রাজ্য চলচ্চিত্র পুরস্কার লাভ করেন। এছাড়াও তিনি তামিলনাড়ু সরকার কর্তৃক কালাইমামানি পুরস্কার জিতেছেন।